

**POZIV ZA DOSTAVU PONUDA ZA PREDMET NABAVE:**

**Građevinski materijal**

**Evidencijski broj nabave: BN-4-2021/K**

U Bjelovaru, veljača 2021.

Sadržaj:

1. Opći podaci

2. Podaci o predmetu nabave

3. Dokumentacija koju su ponuditelji obvezni dostaviti uz ponudu

4. Podaci o ponudi

5. Jamstvo

6. Ostale odredbe

 Obrazac 1. Ponudbeni list

 Obrazac 2. Troškovnik

Naručitelj Komunalac d.o.o. Bjelovar, Ferde Livadića 14a 43000 Bjelovar, objavljuje Poziv za dostavu ponuda za predmet nabave: **Građevinski materijal.** Sukladno članku 12. ZJN 2016 za nabavu roba, radova i usluga procijenjene vrijednosti do 200.000,00 kuna bez PDV-a, odnosno 500.000,00 kuna bez PDV-a, Naručitelj nije obvezan provoditi postupke javne nabave propisane Zakonom o javnoj nabavi, već je obvezan provoditi postupak nabave sukladno Internom aktu.

U skladu sa Internim aktom nabave naručitelji **Komunalac d.o.o. Bjelovar, Ferde Livadića 14a, OIB 27962400486 i Vodne usluge d.o.o. Bjelovar, Ferde Livadića 14a, OIB 43307218011** pokreću postupak zajedničke nabave robe: **Građevinski materijal,** te vam upućujemo poziv za dostavu ponude prema dolje navedenim uvjetima.

**Temeljem navedenih akata i članka 189, 190 ZJN 2016 Vodne usluge d.o.o.** **Bjelovar,** Ferde Livadića 14a, OIB 43307218011 ovlastile su naručitelja **Komunalac d.o.o. Bjelovar,** Ferde Livadića 14a, OIB 27962400486 za zajedničku provedbu nabave roba broj **BN-4-2021/K Građevinski materijal**.

**1. OPĆI PODACI O NARUČITELJU**

**1.1. Naručitelj**

Naziv naručitelja: Komunalac d.o.o.

Sjedište naručitelja: Ferde Livadića 14a, 43000 Bjelovar

OIB naručitelja: 27962400486

Broj telefona: 043/622-107 Broj telefaksa: 043/622-157,

Internetska adresa:[www.komunalac-bj.hr](http://www.komunalac-bj.hr)

Adresa elektroničke pošte: komunalac@komunalac-bj.hr

**1.2. Osoba ili služba zadužena za kontakt:**

Sve informacije vezano na predmet nabave Ponuditelji mogu dobiti na adresi Naručitelja:

* Mateja Sokolović, mag.oec

tel: 043/622-131, e-mail: nabava2@komunalac-bj.hr

Sva pojašnjenja u vezi nadmetanja, dokumentacije za nadmetanje kao i dostavu ponuda, Ponuditelj može tražiti od Naručitelja isključivo u pisanom obliku, poštanskom pošiljkom, telefaksom ili elektroničkom poštom (e-mail).

**1.3. Evidencijski broj nabave: BN-4-2021/K**

**1.4. Popis gospodarskih subjekata s kojima je naručitelj u sukobu interesa** temeljem članka 76. do članka 80. Zakona o javnoj nabavi (Narodne novine 120/2016)

 Temeljem članka 76. do članka 80. Zakona o javnoj nabavi (NN 120/2016), naručitelj Komunalac d.o.o. ne smije sklapati ugovore o javnoj nabavi sa slijedećim gospodarskim subjektom (u svojstvu ponuditelja, člana zajednice ponuditelja, ili podizvoditelja odabranom ponuditelju):

* Pešić d.o.o. Prespa OIB 06379246669
* Ured ovlaštenog inženjera Kiš Domagoj Bjelovar OIB 08397318586
* OPG Štefec OIB 72192954097
* ST Line d.o.o., R. Boškovića 10, OIB: 25825464021

**1.5. Vrsta postupka nabave**

Jednostavna nabava koja je izuzeta od primjene odredaba Zakona o javnoj nabavi.

**1.6. Procijenjena vrijednost nabave ukupno je 90.000,00 kn (bez PDV-a).**

**Komunalac d.o.o. Bjelovar**: Procijenjena vrijednost nabave je **50.000,00** kn bez PDV-a za vrijeme trajanja ugovora na jednu godinu

**Vodne usluge d.o.o. Bjelovar**: Procijenjena vrijednost nabave je **40.000,00** kn bez PDV-a za vrijeme trajanja ugovora na jednu godinu

**1.7. Navod provodi li se elektronička dražba**

Ne provodi se.

**2. PODACI O PREDMETU NABAVE**

**2.1.** **Predmet nabave**

**Nabava građevinskog materijala** uskladu sa troškovnicima u Prilogu.

**2.2. Količina predmeta nabave**

Količina predmeta nabave je okvirna, navedena u obrascu Troškovnika 1 i 2 koji su sastavni dio ovog Poziva za dostavu ponuda.

Sukladno čl. 4. Pravilnika o dokumentaciji o nabavi i ponudi u postupcima javne nabave (NN br. 65/17) količine predmeta nabave u Troškovniku su predviđene (okvirne) jer Naručitelj zbog njihove prirode ili drugih objektivnih okolnosti ne može unaprijed odrediti točnu količinu. Sukladno čl. 4. st. 3. Pravilnika stvarno nabavljena količina predmeta nabave može biti veća ili manja od predviđene količine.

Naručitelj je izradio troškovnike samo za stavke za koje je odredio predviđene količine, te se cijena ponude izračunava i uspoređuje na temelju tih stavki.

2.2.1 Podatke treba unijeti u Obrazac troškovnika na sljedeći način:

a) U skladu s Obrascem troškovnika ponuditelj treba za svaku stavku troškovnika ispuniti cijenu stavke (po jedinici mjere), ukupnu cijenu stavke i cijenu ponude bez poreza na dodanu vrijednost (zbroj svih ukupnih cijena stavki);

b) Ponuditelj mora ispuniti sve tražene stavke iz Obrasca troškovnika uključujući i popunjavanje rubrika tipa robe i proizvođača i

2.2.2 Prilikom ispunjavanja troškovnika ponuditelj ukupnu cijenu stavke izračunava kao umnožak količine stavke i cijene stavke.

2.2.3 Ako ponuditelj ne ispuni troškovnik u skladu sa zahtjevima iz ovog poziva za dostavu ponuda ili promijeni tekst ili količine navedene u Obrascu troškovnika, smatrat će se da je takav troškovnik nepotpun i nevažeći te će ponuda biti odbijena.

**2.3. Mjesto isporuke robe**

Skladište Komunalac d.o.o. Bjelovar ili Vodne usluge d.o.o. Bjelovar. Adresa je Bjelovar, Ferde Livadića 14a na paritetu FCO skladište naručitelja.

**2.4. Rok izvršenja**

Sukcesivno tijekom trajanja ugovora po primitku narudžbenice u pisanom obliku sa navedenom vrstom i količinom materijala najkasnije u roku od 48 sati od primitka narudžbenice.

Za kašnjenje u isporukama naručitelj će obračunati ugovornu kaznu u visini 0,5 ‰ dnevno, ali ne više od 10% ugovorene cijene.

**2.5. Rok trajanja ugovora**

Ugovor se sklapa na određeno vrijeme od jedne godine sa klauzulom prema kojoj su ugovorne strane suglasne da ugovor može prestati i ranije u trenutku ispunjenja ugovorenih količina.

**2.6. Način izvršenja**

**Putem ugovora.** Nakon odabira ponuditelja prema kriteriju odabira Naručitelj će sa gospodarskim subjektom sklopiti ugovor o nabavi robe **rezervnih dijelova za teretna vozila** prema Troškovnicima u Pozivu za dostavu ponuda i ponudi.

**3. DOKUMENTACIJA KOJU SU PONUDITELJI OBVEZNI DOSTAVITI UZ PONUDU**

3.1. Ponuditelj u ovom postupku javne nabave mora dokazati svoj upis u sudski, obrtni, strukovni ili drugi odgovarajući registar u državi njegova poslovnog nastana.

Kao dokaz Naručitelj će prihvatiti **izvadak iz sudskog, obrtnog, strukovnog ili drugog odgovarajućeg registra** koji se vodi u državi članici njegova poslovnog nastana.

3.2. Ponuditelj je obvezan dostaviti **Potvrdu porezne uprave o stanju duga**, kojom mora dokazati da je ispunio obvezu plaćanja dospjelih poreznih obveza i obveza za mirovinsko i zdravstveno osiguranje.

***Potvrda ne smije biti starija od dana početka postupka javne nabave.***

3.3. **Potvrde koje izdaju nadležni instituti ili tijela za kontrolu kvalitete**, a kojima se potvrđuje da na odgovarajući način točno označena roba odgovara određenim specifikacijama ili normama – dostaviti certifikate, ateste i potvrde o sukladnosti.

Certifikat kvalitete za:

 - Cement

 - Vapno

 - Rebraste armaturne šipke (ČBR)

 - Armaturne mreže

**4. PODACI O PONUDI**

**4.1. Sadržaj i način izrade ponude**

Ponuda mora sadržavati sljedeće dijelove i priloge:

 a) Ponudbeni list (ispunjen, potpisan i ovjeren pečatom ponuditelja)

 b) Troškovnik 1 i 2

 c) Dokazi

 d) Potpisani prijedlog ugovora

 e) Izjavu o dostavi jamstva za uredno ispunjenje ugovora

Ponuditelj se pri izradi ponude mora pridržavati zahtjeva i uvjeta iz ovog Poziva za dostavu ponuda.

Ponuda se, zajedno sa pripadajućom dokumentacijom, izrađuje na hrvatskom jeziku i latiničnom pismu, a cijena ponude izražava se u kunama.

Ponuda treba biti predana sa svim dokumentima navedenim u Pozivu za dostavu ponuda.

**4.2. Način dostave ponuda i/ili izmjena/dopuna ponuda**

Ponuda se dostavlja na Ponudbenom listu ovog Poziva na dostavu ponude, a koje je potrebno ispuniti i potpisati od strane ovlaštene osobe ponuditelja. Ponudu koja ne ispunjava uvjete i zahtjeve vezane uz predmet nabave iz ovog Poziva na dostavu ponuda Naručitelj neće prihvatiti.

Ponuda se dostavlja u papirnom ili elektroničkom obliku.

Ponuditelj svoju elektroničku ponudu može dostaviti na e-mail: nabava2@komunalac-bj.hr sa naznakom **Građevinski materijal BN-4-2021/K**

Papirnata ponuda se dostavlja u zatvorenoj omotnici s nazivom i adresom naručitelja, nazivom i adresom ponuditelja, evidencijskim brojem nabave, nazivom predmeta nabave, naznakom "ne otvaraj".

 Ponuda u zatvorenoj omotnici se dostavlja:

 a) na adresu naručitelja: Komunalac d.o.o. Bjelovar Ferde Livadića 14a, 43 000 Bjelovar

 b) na omotnici ponude treba biti naznačeno:

**Ponuda za predmet nabave:**

 **Građevinski materijal**

**BN-4-2021/K**

**"NE OTVARAJ"**

 c) na omotnici treba biti naziv i adresa ponuditelja

Ukoliko omotnica nije zapečaćena i označena u skladu s ovom odrednicom, Naručitelj neće snositi odgovornost u slučaju da se ponuda i/ili izmjena/dopuna zagubi, krivo ili prerano otvori te ne evidentira na otvaranju ponuda. Omotnice se moraju dostaviti na navedeni naslov Komunalac d.o.o. 43000 Bjelovar, Ferde Livadića 14a, do **02.03.2021.** godine do 12,00 sati. Nakon proteka roka za dostavu ponuda, ponuda se ne smije mijenjati. Do isteka roka za dostavu ponude ponuditelj može dodatnom, pravovaljano potpisanom izjavom izmijeniti svoju ponudu, nadopuniti je ili od nje odustati. Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude. Omotnice dostavljene ili zaprimljene nakon isteka roka biti će vraćene ponuditelju neotvorene, a djelomične odnosno nepotpune (nekompletne) ponude koje nemaju sve elemente tražene u Pozivu za dostavu ponuda bit će isključene.

**4.3. Dopustivost alternativnih ponuda**

Nisu dopuštene alternativne ponude.

**4.4. Cijena ponude**

Ponuditelj dostavlja ponudu s cijenom, u kunama.

Cijena ponude piše se brojkama. Cijena ponude izražava se za cjelokupni predmet nabave. U cijenu ponude su uračunati svi troškovi i popusti, bez poreza na dodanu vrijednost, koji se iskazuje zasebno iza cijene ponude.

U cijenu trebaju biti uključeni svi troškovi franko naručitelj. U skladu sa troškovnicima ponuditelj treba ispuniti jedinične cijene, ukupne cijene za svaku stavku troškovnika, jamstvo za pojedinu vrstu proizvoda, te ukupnu cijenu ponude za svaki gospodarski subjekt i ukupnu cijenu ponude u Ponudbenom listu.

Cijena je nepromjenjiva za vrijeme trajanja ugovora.

**4.5. Kriterij za odabir ponude**

Kriterij na kojem naručitelj temelji odabir ponude je najniža cijena ponude upisana u Ponudbenom listu (u ponudbenom listu se zbrajaju ukupne vrijednosti iz Troškovnika 1 i Troškovnika 2).

**4.6. Jezik ponude**

Ponuda mora biti izrađena na hrvatskom jeziku i latiničnom pismu.

**4.7. Rok valjanosti ponude**

Rok valjanosti ponude je 30 (trideset) dana od krajnjeg roka za dostavu ponuda.

**5. JAMSTVA**

**5.1. Jamstvo za uredno ispunjenje ugovora**

Ponuditelj je obvezan uz ponudu priložiti pisanu Izjavu da će u roku od 8 (osam) dana od dana potpisa ugovora Naručitelju dostaviti bjanko zadužnicu (potvrđenu od javnog bilježnika) kao jamstvo za uredno ispunjenje ugovora u visini od 10% (desetposto) ukupne vrijednosti ugovora. Izjavu je potrebno ovjeriti potpisom osobe ovlaštene za zastupanje ponuditelja i pečatom.

Umjesto bjanko zadužnice gospodarski subjekt može dati novčani polog (pod svrhom plaćanja potrebno je navesti da se radi o jamstvu za uredno ispunjenje ugovora o javnoj nabavi i navesti evidencijski broj nabave) na transakcijski račun br. HR7424020061100000133 u iznosu od 10% vrijednosti ugovora bez poreza na dodanu vrijednost.

**6. OSTALE ODREDBE**

**6.1 Podaci te posebni i ostali uvjeti u ugovoru**

**Način izvršenja: Putem ugovora.** Nakon odabira ponuditelja prema kriteriju odabira Ponuditelj će sa svakim gospodarskim subjektom sklopiti zaseban ugovor o nabavi robe Građevinski materijal prema Troškovnicima u dokumentaciji i ponudi.

**6.2. Datum, vrijeme i mjesto dostave ponuda i otvaranja ponuda**

* Rok za dostavu ponude: **02.03.2021.** godine do 12 sati
* Način dostave ponude: Ponuda se može dostaviti do navedenog roka zatvorenu u omotnici ili elektronskom poštom.
* Mjesto dostave ponude: Tajništvo Komunalac d.o.o. Bjelovar, Ferde Livadića 14a, ili na e- mail adresu: nabava2@komunalac*-*bj.hr,sa naznakom **Građevinski materijal BN-4-2021/K**
* otvaranje ponuda nije javno
* Ponuda se dostavlja na Ponudbenom listu ovog Poziva na dostavu ponude, a koje je potrebno ispuniti i potpisati od strane ovlaštene osobe ponuditelja
* Ponudu koja ne ispunjava uvjete i zahtjeve vezane uz predmet nabave iz ovog Poziva na dostavu ponuda Naručitelj neće prihvatiti

**6.3. Rok donošenja odluke o odabiru**

Rok za donošenje odluke o odabiru iznosi 30 dana od dana isteka roka za dostavu ponude.

**6.4. Rok, način i uvjeti plaćanja**

Predujam isključen.

Naručitelji će isporučitelju plaćati prema fakturi u roku od 30 dana od primitka robe.

Plaćanje se obavlja na žiro račun ponuditelja.

Od 01.07.2019. obvezni smo zaprimati e-račune s naznakom broja naše narudžbe i/ili broja ugovora.

**6.5. Troškovi ponude**

Ponuditelj će snositi sve troškove u vezi njegovog sudjelovanja u nadmetanju, a Naručitelj ni u kojem slučaju nije odgovoran ili dužan snositi troškove bez obzira na vođenje ili ishod nadmetanja.

**PONUDITELJ:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime tvrtke, sjedište, adresa, MB)

**IZJAVA O DOSTAVI JAMSTVA ZA UREDNO ISPUNJENJE UGOVORA**

U jednostavnom postupku javne nabave koji provodi ***Komunalac d.o.o. 43000 Bjelovar, Ferde Livadića 14a OIB 27962400486***

**Građevinski materijal**

**BN-4-2021/K**

Izjavljujemo da ćemo, ukoliko budemo odabrani kao najpovoljniji ponuditelj nakon sklapanja ugovora o javnoj nabavi naručitelju dostaviti bjanko zadužnicu (potvrđenu od javnog bilježnika) kao jamstvo za uredno ispunjenje ugovora u visini od 10% (desetposto) ukupne vrijednosti. Izjavu je potrebno ovjeriti potpisom osobe ovlaštene za zastupanje ponuditelja i pečatom.

U \_\_\_\_\_\_\_\_\_\_\_, \_\_\_\_\_\_\_\_\_\_\_\_ 20\_\_\_. godine

**ZA PONUDITELJA:**

(IME I PREZIME, te potpis ovlaštene osobe za zastupanje gospodarskog subjekta)

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_